पाएं अपने शहर की ताज़ा ख़बरें और फ्री ई-पेपरडाउनलोड करें
फैशन भी मौसम के हिसाब से समय-समय पर बदलता है। अब गर्मियों के मौसम ने दस्तक दे दी है, जिससे गर्मियों के हिसाब से फैशन में भी बदलाव आने लगा है। खासकर लड़कियों के लिए हर मौसम खास होता है। ऐसे में आपको आज हम देंगे कुछ फैशन टिप्स। गर्मियों के हिसाब से क्या पहनें और कैसे कपड़े चुनें…
सफेद रंग चुनें सबसे पहले-
गर्मियों के मौसम में अपने वॉर्डरोब में सफेद (व्हाइट) कलर के आउटफिट जरूर रखें। इस मौसम में सफेद रंग की बात ही अलग होती है साथ ही ये तेज धूप में चुभता भी नहीं है। सफेद रंग की शॉर्ट ड्रेस, मैक्सी ड्रेस, लखनवी सूट, अनारकली, साड़ी, शर्ट, पेंसिल स्कर्ट, ट्राउजर आदि आप ट्राई कर सकती हैं।
प्रिंट का रखें खास ख्याल-
गर्मियों में फ्लोरल प्रिंट ज्यादा पसंद किया जाता है। वैसे तो ये प्रिंट बरसात के मौसम में भी पसंद किया जाता है, लेकिन गर्मियों के समय में लाइट कलर के साथ फ्लोरल प्रिंट कूल लुक देता है। फ्लोरल के अलावा चेक्स, स्ट्राइप्स, ज्योमैट्रिक प्रिंट्स भी आजमाए जा सकते हैं।
कंफर्टेबल हो ड्रेस-
गर्मियों के मौसम में पसीना बहुत आता है इसलिए कोशिश करें कि चुस्त और टाइट फिटेड कपड़े अवॉइड करें। ऐसे में कंफर्टेबल कपड़े पहनने से आपको सुकून मिलेगा। शॉर्ट ड्रेस, मैक्सी ड्रेस, कॉटन टी-शर्ट, प्लाजो, लॉन्ग कुर्ती, प्लीटेड स्कर्ट, व्हाइट शर्ट या लिनेन जैकेट, एसिमिट्रिकल टॉप, कॉटन साड़ी आदि समर के लिए बेस्ट ऑप्शन हैं।
इवनिंग पार्टी के लिए चुनें ड्रेस-
वैसे तो पार्टी में अक्सर ब्लैक रंग ही पसंद किया जाता है, लेकिन गर्मियों के मौसम में आप कुछ अलग और हटकर पहन सकती हैं। इसमें आप गोल्ड या सिल्वर रंग को भी ट्राई कर सकती हैं। इवनिंग पार्टी के लिए शिफॉन, जॉर्जेट रॉ सिल्क की वन शोल्डर, ऑफ शोल्डर वाली शॉर्ट ड्रेस या मैक्सी ड्रेस भी पहन सकती हैं।
वेडिंग लुक पर दें ध्यान-
गर्मियों के मौसम में शादी के मौके पर भारी ड्रेस और डार्क कलर पहनना थोड़ा मुश्किल हो सकता है। इसलिए इस दौरान गोल्ड व सिल्वर के साथ ही ऑलिव ग्रीन, पिंक, पीच जैसे पेस्टल कलर भी पहन सकती हैं। इन रंगों की अनारकली ड्रेस, लहंगा-चोली, ट्रेडिशनल गाउन या साड़ी पहनी जा सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva zho_Hant eng_Latn